Kambe Uhulumende Omutsha Uzaletha Inguquko Na?
Uzulu weZimbabwe uthi ukhangelele ukuthi uhulumende omutsha lo, ogoqela iZanu PF leMDC uzaletha inguquko.
Ukulobelana phansi isivumelwano sokubumba uhulumende phakathi kwenkokheli yeZanu PF leyeMDC ngolweSine sokwamukelwe ngenjabulo ngabantu abanengi abakhangelele ukuzalwakweZimbabwe entsha ejuluka uluju lochago. Umkhosi omkhulu wokunanza lesisivumelwano uzaqhutshelwa eHarare ngoMvulo njalo inkokheli yeAfrica jikeleleikhangelelwe ukuphatheka kulumkhosi. Laloba okuqukethwe yisivumelwano lesikulokhu kungakaziswa okusemthethweni, iStudio 7 iyakuveza ukuthi ibandla leZanu PF lizakwabelana umbuso ngokulingeneyo leMDC. IZanu PF yona izathola izihlaloezilitshumi lanhlanu kudale leCabinet, iMDC ekhokhelwa nguMnu Morgan Tsvangiraiithole ezilitshumi lantathu kuthi iMDC ekhokhelwa nguMnu Arthur Mutambara yonaizathola ezintathu. Kuzabunjwa isisekelo sombuso esitsha esigoqela imbonokazulu phakathi komnyaka owodwa lenyanga eziyisithupha. Ukuze uhulumendeomutsha lo aqale ukusebenza kuzamele kuguqulwe isisekelo sombuso phansikuka Ammendment # 19. Lokhu kuzakwenziwa kunsuku ezimbalwa ezilandelayo. Isivumelwano lesi sithi osibalukhulu bezabelo kumele bakhethwe kutshaamacele womabili eMDC lawo athole izihlalo. Kuzakuba njalo ledale elitshaelibizwa ngokuthi yi Council of Ministers eliletha ndawonye amalunga eCabinet,kumbe abaphathintambo. Lelidale lizakhokhelwa nguTsvangirai yena ozathathaisikhundla sikaPrime Minister. Ngakwelinyeicele uMongameli Mugabe uzakhokhela idale leCabinet. UTsvangirai njengo Prime Minister uzakhetha umsekeli oyedwa ovela kubandla lakhe kuthi umsekeli wakhewesibili uzavela kuMDC kaMutambara. Abasiki bebunda bathi ozasekela uTsvangiraievela kubandla lakhe nguNkosazana Thokozani Khupe kuthi uMutambara laye nguyeozakuba ngumsekeli wesibili. UMugabe yena uzaqhubeka elabasekeli bakhe ababili. Abasiki bebunda bathi uhulumende lo uzabusa okweminyaka emihlanu. Isivumelwanoesitsha lesi sithi ilunga ledale lephalamende kumbe eleSenate lingaxotshwakubandla kumbe libhubhe, akusoze kwenziwe ukhetho lwe by-election. Okuzakwenzakalayikuthi ibandla elivele libusa leso sigaba lizakhetha umuntu ozathatha lesosihlalo. Abakhokheli bamabandla womathathu bazahlangana kusasa behlela ukuthiukubumba uhulumende. UMnu Sam Sipepa Nkomo, olilunga leMDC ekaTsvangirai uthibakhangelele ukuthi kube lokusebenzelana kuhle phakathi kwamabandla womathathukulungisiswe udaba lweZimbabwe. Umsekeli kanobhala jikeleleweMDC kaMutambara, uNkosazana Priscillar Misihairambwi Mushonga yena uthi lokhuyikuzalwa kweZimbabwe entsha, kuthi uMnu Joram Gumbo,oyisiphathamandla seZanu PF uthi Ibandla lekhe lalo liyayikhwabitha iZimbabweentsha esithi amazwe omhlaba kuzamele aphathise ekulungisiseni umnotho. Kusenjalo, uBrenda Moyo weStudio 7 uxhume ingcwethi ezicubungula ezombusazwe uMnu Jethro Mpofu loMnu Rejoyce Ngwenya abathi uhulumende omutsha lo kuzamele asebenze gadalala ukuze kulungisiswe udaba lwezenotho.